‘હા, આ સામે મકાનોની લાઇન દેખાય ત્યાં સહેજ વળશો એટલે ચોથું મકાન કૃષ્ણવદનભાઈનું છે. અમારાં બન્નેનાં નામ સરખાં છે, અટક સરખી છે, વ્યવસાય સરખો છે – આજે બન્નેને ત્યાં લગ્ન છે. એ કૃષ્ણવદનભાઈ મારા મિત્ર છે એટલે તમે પણ મારા મિત્ર થયા. તમે અહીં જમી લીધું હોત તોય ખોટું ન થાત.’ એમણે કહ્યું. એમના સૌજન્ય બદલ મેં એમનો આભાર માન્યો. એમણે એક યુવાનને મારી સાથે મોકલ્યો. કૃષ્ણવદનભાઈ મળ્યા. આવા તાપમાં પણ મને છેક અમદાવાદથી આવેલો જોઈ મિત્ર એટલા બધા રાજી થયા કે હું સઘળું કષ્ટ વીસરી ગયો. અલબત્ત. પેલો યક્ષપ્રશ્ન ઊભો જ છેઃ ‘લોકો શા માટે કાળા ઉનાળામાં લગ્નો કરતાં હશે?’